PÁLYÁZATI KIÍRÁS

**A Külgazdasági és Külügyminisztérium (továbbiakban KKM) pályázatot hirdet Márton Áron ösztöndíjra, 10 hónap időtartamra ukrán állampolgárságú, magyar nemzetiségű személyek számára a KKM magyarországi felsőoktatási előkészítő képzésében történő részvételre a 2017/2018-as tanévben.**

|  |
| --- |
| **A meghirdetett ösztöndíjas keretszám a 2017/2018-es tanévben 20 fő+ 2 fő szórványkeret.**A pályázat **elektronikus beadási határideje: 2017. június 27. éjjel 24.00 óra** *(közép-európai idő /CET/ szerint).*Az elektronikusan már benyújtott **pályázati adatlap kinyomtatott és aláírt formájának**, illetve a **szükséges egyéb mellékleteknek személyes benyújtási és postai úton történő beérkezési határideje: 2017. június 30. 12.00 óra** *(közép-európai idő /CET/ szerint).*A választható felvételi vizsga helye és időpontja:**Helye:** **Külgazdasági és Külügyminisztérium, 1037 Budapest, Kunigunda útja 35.****Ideje: 2017. július 4. 11.00 óra** (*közép-európai idő /CET/ szerint)***A** **kinyomtatott és aláírt pályázatokat 1 példányban személyesen vagy ajánlott küldeményként postai úton az alábbi címre kell leadni/eljuttatni**:**"GENIUS" Jótékonysági Alapítvány,****Agora Információs Központ****Cím: Beregszász, Kossuth tér 6., Pf. 33.****E-mail:**[**agora@kmf.uz.ua**](https://owabud.mfa.gov.hu/OWA/redir.aspx?C=vJ8UDU0A6LgnwUcQe2Cok9AToRuJUXOAUdX1MpXWBri4WmECdIbUCA..&URL=mailto%3aagora%40kmf.uz.ua)Információk a fenti címen, továbbá itt kaphatók:**a Külgazdasági és Külügyminisztérium** **Nemzetközi Magyar Nyelvi Képzésekért és Oktatásért Felelős Főosztálya*** **Biró Mónika oktatási referens: elokeszito@mfa.gov.hu**
* **Tel.: +36-1-766-5791**

**Felhívjuk a pályázók figyelmét, hogy azok a pályázók, akik közvetlenül felvételt nyertek a 2017/2018-as tanévre magyarországi vagy ukrajnai felsőoktatási intézménybe, nem vehetik igénybe az egyetemi előkészítő képzésre szóló ösztöndíjat!** |

**Általános tudnivalók:**

* A KKM az ösztöndíjjal a szülőföldi értelmiség képzését és utánpótlását kívánja támogatni.
* A KKM a pályázatot a Beregszászi Agora Információs Központ lebonyolítói közreműködésével hirdeti meg.
* A KKM a pályázati felhívással egyidejűleg nyilvánosságra hozza a pályázat értékelésének szempontrendszerét. Az értékelési pontrendszer a pályázati kiírás mellékletét (2. számú melléklet) képezi.
* Az előkészítő képzésben ösztöndíjasként részt vevő hallgatók oktatását a KKM illetékes főosztályának szakmai irányítása mellett a KKM Oktatási és Rekreációs Kft. (továbbiakban KKM OR Kft.) bonyolítja. A KKM OR Kft. az ösztöndíjas hallgatókkal képzési szerződést köt.
* Az ösztöndíjas hallgatók két felvételi/érettségi tárgyból, valamint a magyar nyelvismeret szintjétől függően magyar nyelvből is folytatnak órarend szerinti tanulmányokat.
* Az előkészítő képzés során a hallgatók részt vesznek a 2018. évi magyarországi általános felsőoktatási felvételi eljárásban. Ezen kívül a 2018. évi tavaszi érettségi időszakban a felsőoktatási felvételi eljárásban szükséges 2 felvételi/érettségi tárgyból emelt szinten, vagy ha az elegendő – a hallgató döntése alapján 1 vagy 2 felvételi/érettségi tantárgyból – középszinten magyarországi érettségi vizsgát tesznek. A letett érettségi vizsgák eredményének függvényében, a 2018. évi általános felsőoktatási felvételi eljárásban alkalmazott pontszámítás és felvételi besorolási döntés alapján kerülhetnek felvételre az általuk megjelölt magyarországi felsőoktatási intézmény alap- vagy egységes (osztatlan), nappali tagozatos, magyar állami ösztöndíjjal támogatott /vagy önköltséges képzések egyikére a 2018/2019-es tanévben.
* A felsőoktatási felvételi eljárásba, valamint a magyarországi érettségi vizsgákra történő jelentkezést az Oktatási Hivatal által megadott határidőig (ld. majd a [www.felvi.hu](http://www.felvi.hu) és [www.oktatas.hu](http://www.oktatas.hu) honlapokon) az előkészítő képzésben részt vevő hallgatóknak önállóan, saját felelősségükre (fiatalkorú hallgatók esetében szülői felelősségre) kell benyújtaniuk, melyhez a KKM munkatársai segítséget nyújtanak. A felvételi eljárásba, illetve az érettségi vizsgákra történő jelentkezés költségei a hallgatókat terhelik, így a jelentkezési díjakat is önállóan kell majd befizetniük.
* A 2018. évi általános felsőoktatási felvételi eljárás során a magyarországi felsőoktatási intézmények valamelyikébe a jelen kiírás 1. sz. mellékletében felsorolt (ún. támogatott) teljes idejű (nappali munkarendű), magyar állami ösztöndíjjal támogatott képzésére felvett hallgatók pályázat alapján – a részükre elkülönített pályázati keret terhére – a 2018/2019-es tanévben, vagyis alap- vagy osztatlan képzéses tanulmányaik első évfolyamán 10 hónap időtartamban az oktatásért felelős miniszter által adományozott miniszteri ösztöndíjban részesülhetnek. A felsőoktatási tanulmányaik további, felsőbb éves időszakában a hallgatóknak minden tanévre újra kell pályázniukaz oktatásért felelős miniszter által adományozott miniszteri ösztöndíjra.
* Az előkészítő képzésére ösztöndíjat nyert személyekkel (ösztöndíjasokkal) a KKM személyenként szerződést köt. A KKM a szerződésben rögzíti az ösztöndíjas jogait és kötelezettségeit, s további, az ösztöndíjast segítő adminisztratív feladatokat (tájékoztatás az ösztöndíjast megillető jogosultságokról, kapcsolattartás az intézményekkel stb.) lát el.
* A KKM felsőoktatási előkészítő képzésére benyújtott pályázatnak nem akadálya, ha a pályázó egyidejűleg a 2017. évi általános felsőoktatási felvételi eljárásban felvételi jelentkezést nyújtott be valamely magyarországi felsőoktatási intézménybe, illetve felvételi jelentkezést nyújtott be valamely külföldi felsőoktatási intézménybe. Amennyiben a pályázó **a KKM felsőoktatási előkészítő képzésére** és **valamely magyarországi vagy ukrajnai egyetem/főiskola felsőoktatási képzésére egyidejűleg felvételt nyer a 2017/2018-as tanévre, akkor a pályázó a KKM előkészítő képzését nem kezdheti meg**, a KKM előkészítő képzésében való részvételről köteles lemondani. A pályázó írásban köteles lemondani az előkészítő képzésben való részvételről, amint biztos információval rendelkezik a felsőoktatási felvételéről (pl. hivatalos értesítő átvétele stb.).

**A pályázó a pályázaton való részvétellel elfogadja a következőket:**

* Kizárható az a pályázó, aki az adatlapon valótlan, hamis adatot szolgáltat, ilyen nyilatkozatot tesz a pályázat benyújtásakor, illetve valamely a pályázat elbírálását érintő valós tényt, adatot elhallgat.
* A pályázati eljárás során jelen kiírás 2. sz. melléklete szerint a KKM Budapesten felvételi vizsgákat tart, melyek eredményét a Beregszászi Agora Információs Központ részére átadja. A pályázatok kiértékelését az elbírálási pontrendszer, valamint a lefolytatott felvételi vizsgák eredményei alapján a pályázatot lebonyolító Beregszászi Agora Információs Központ végzi. A pályázatok előértékelését a kiértékelések és a KKM szakmai javaslatának figyelembevételével az Előértékelő Bizottság, (amelynek elnökét és tagjait a KKM kéri fel) végzi. A beérkezett pályázatok előértékelése alapján a nyertes pályázókra az Előértékelő Bizottság tesz előzetes javaslatot az Értékelő Bizottságnak.
* Az Előértékelő Bizottság ülését követően a nyertes pályázókra tett előzetes javaslat eredményéről a Beregszászi Agora Információs Központ pályázó által megadott e-mail címre értesítést küld a pályázó részére az ülést követő 3 munkanapon belül, illetve az előzetes javaslat eredményéről személyesen a Beregszászi Agora Információs Központban lehet érdeklődni. Az előzetes javaslattal kapcsolatban a pályázó az Értékelő Bizottsághoz nyújthat be észrevételt. Az észrevétel benyújtásának határidejéről és az Értékelő Bizottság ülésének időpontjáról a pályázó a Beregszászi Agora Információs Központban érdeklődhet.
* A pályázatok értékelését az Értékelő Bizottság végzi, amelynek tagjait a KKM kéri fel. Az Értékelő Bizottság elnöke: Zsámboki Marcell, a Külgazdasági és Külügyminisztérium Nemzetközi Magyar Nyelvi Képzésekért és Oktatásért Felelős Főosztályának főosztályvezetője.
* A pályázatokról a döntést az Értékelő Bizottság javaslatának – mely tartalmazza az Értékelő Bizottsághoz benyújtott észrevételeket és azok elbírálását is – figyelembevételével a külgazdasági és külügyminiszter hozza meg. A pályázat eredményéről elektronikus úton a KKM értesíti a pályázókat.
* A döntéssel szemben fellebbezésnek nincs helye, a pályázó azonban a KKM Külföldi Magyar Intézetekért és Nemzetközi Oktatási Kapcsolatokért Felelős Helyettes Államtitkárához felülvizsgálati kérelmet *(vagy kifogást)* nyújthat be, ha a pályázati eljárás, a pályázat befogadása jogszabálysértő volt. A méltányossági kérelmet a pályázónak a kifogásolt intézkedésről vagy mulasztásról való tudomásszerzéstől számított 10 napon, de legkésőbb a kifogásolt intézkedéstől vagy a mulasztástól számított 30 napon belül kell benyújtania. A pályázónak a kifogás benyújtásakor az államháztartásról szóló törvény végrehajtásáról szóló 368/2011. (XII. 31.) Korm. rendelet 102/D. §-ában meghatározottak szerint kell eljárnia.
* A pályázók pályázatuk benyújtásával hozzájárulnak a pályázati adatlapon szereplő személyes adataiknak a Beregszászi Agora Információs Központ, a KKM, valamint a fentiekben meghatározott döntés-előkészítő testületek és döntéshozók általi kezeléséhez a döntéshez szükséges ideig – de legfeljebb 2017. október 31. napjáig. A nyertes pályázók pályázatuk benyújtásával hozzájárulnak továbbá a pályázati adatlapon szereplő személyes adataiknak a KKM általi kezeléséhez az ösztöndíjas jogviszonyuk időtartama alatt. Ezen adatszolgáltatási kötelezettség nem teljesítése az ösztöndíjas jogviszony megszűnését vonja maga után.
* Az ösztöndíjat elnyerő pályázó részéreaz államilag támogatott előkészítő képzés időtartama alatt a KKM folyósítja az ösztöndíjat. Az ösztöndíj havi összege 25.000,- Ft/hó.
* A pályázaton ösztöndíjat nyert hallgatók névsora nyilvános. A pályázó a pályázaton való részvétellel hozzájárul ahhoz, hogy neve az ösztöndíj elnyerése esetén nyilvánosságra kerüljön a KKM-Balassi honlapján.

**A pályázat feltételei:**

**Pályázhat** minden olyan ***ukrán*** állampolgárságú,

magyar nemzetiségű személy, akire a szomszédos államokban élő magyarokról szóló 2001. évi LXII. törvény hatálya kiterjed, és megfelel a pályázati kiírás további feltételeinek.

**Figyelem! A pályázaton történő részvételnek nem akadálya a magyar állampolgárság (azaz a kettős állampolgárság) megléte, vagy az arra irányuló kérelem benyújtása!**

**A pályázásból kizáró általános feltételek:**

* Nem pályázhatnak a középiskolai tanulmányaikat részben vagy egészében nem Ukrajnában (Magyarországon vagy más külföldi államban) végző személyek, a pályázati kiírás szempontjából azonban nem minősül Magyarországon folytatott tanulmánynak a 2005. január 1. után Magyarországon letett érettségi vizsga.
* Nem pályázhatnak a diplomával (azaz felsőfokú oklevéllel) már rendelkező személyek.
* Jelen kiírásra nem pályázhatnak azok, akik a korábbi tanévekben a KKM ösztöndíjas előkészítős hallgatói voltak. Azoknak a hallgatóknak, akik a 2016/2017-es tanévben voltak a KKM ösztöndíjas előkészítős hallgatói, a második ösztöndíjas előkészítő tanévre meghirdetett külön pályázati kiírásban van lehetőségük egy újabb ösztöndíj elnyerésére.
* Nem részesülhetnek egyidejűleg előkészítő ösztöndíjban vagy később miniszteri ösztöndíjban az adott képzési szinten nemzetközi egyezményen alapuló vagy más magyar állami, illetve közalapítványi ösztöndíjban részesülő személyek.

**További pályázati feltételek:**

* Azok az ukrán állampolgárságú, magyar nemzetiségű személyek pályázhatnak a meghirdetett szakok valamelyikére, akik szülőföldjükön végezték középiskolai tanulmányaikat és szereztek érettségi bizonyítványt, illetve ennek megszerzése legkésőbb a 2016/2017-es tanév végéig megtörténik.
* Pályázni lehet minden olyan 2018. szeptemberben induló magyarországi felsőoktatási alap-, illetve egységes (osztatlan), teljes idejű (nappali munkarendű), magyar állami ösztöndíjjal támogatott képzési szakkal, amelyet tartalmaz a jelen pályázati kiírás 1. számú melléklete. Az egyes képzési területeken belül a megadott szakokra a KKM által meghatározott felvételi (érettségi) tantárgypárokkal lehet pályázni. A meghirdetett szakirányok, szakok és érettségi vizsgatárgyak megtekinthetők a pályázat 1. számú mellékletében.
* A pályázat benyújtásakor 1 alap- vagy osztatlan képzési szakot (melyet tartalmaz jelen pályázat 1. sz. melléklete) kell a pályázati adatlapon megjelölni. A pályázat elnyerése esetén az ösztöndíjas hallgató az így kiválasztott szakhoz tartozó 2 felvételi/érettségi tárgyból, valamint a magyar nyelvismeret szintjétől függően magyar nyelvből is folytatja előkészítős tanulmányait.
* Az 1. sz. mellékletben felsorolt, de alkalmassági és/vagy gyakorlati vizsgák letételéhez is kötött szakok választása esetén a pályázónak meg kell jelölnie további 1 olyan alkalmassági és/vagy gyakorlati vizsgához nem kötött alap- vagy osztatlan képzési szakot is, melynek az 1. sz. mellékletben felsorolt felvételi/érettségi tantárgyai megegyeznek az elsőként választott, de alkalmassági és/vagy gyakorlati vizsgához is kötött képzési szakkal.
* A pályázók rangsorolása kétféle módon történhet: tanulmányi és érettségi pontok alapján vagy felvételi vizsga alapján. A pályázók mindkét módszer szerint pályázhatnak, azonban a rangsorolásnál - a végső pontszámot tekintve – a pályázó számára kedvezőbb eredményt vesszük figyelembe.
* A pályázók tanulmányi és érettségi pontjainak számítása a 2. számú mellékletben leírtak szerinti történik. Az így meghatározott felvételi eredmény 0–100 pont közötti skálán kerül meghatározásra.
* A felvételi vizsgát (is) választók esetében a pályázatban megjelölt felsőoktatási szakhoz tartozó két felvételi/érettségi tárgyból kell felvételi vizsgát tenni. Angol nyelv, magyar nyelv és irodalom, történelem, matematika, fizika, informatika, földrajz, biológia és kémia tantárgyakból írásbeli felvételi vizsgán kell részt venni. Testnevelés tantárgyból gyakorlati vizsgát tesznek a hallgatók, illetve egy előre megírt motivációs levél alapján elbeszélgetésen vesznek részt. A felvételi vizsgák kiértékelését a KKM és a KKM OR Kft. munkatársai végzik. A felvételi eredmény 0–100 pont közötti skálán kerül meghatározásra. A felvételi tantárgyak követelményei és minta feladatsorai a KKM-Balassi honlapján <http://www.balassiintezet.hu/hu/kepzesek/egyetemi-elokeszito/10009-headermenu/kepzesek/201-hataron-tuli-magyarok-egyetemi-elokeszitoje/#.U3oJgPl_uVF>
* megtalálhatóak.
* A hallgató a 2018. évi általános felsőoktatási felvételi eljárásban az általa választott és lehetséges számú felsőoktatási intézmény(ek) alap- vagy osztatlan képzési szakjára/szakjaira, az általa meghatározott sorrendben nyújthat be felvételi jelentkezést a felvételi eljárás szabályai szerint. A felvételi jelentkezés során azonban elsődlegesen célszerű azt a képzési szakot megjelölni, melyre az előkészítő képzésre is felvételt nyert (melyre készül a képzés során), továbbá olyan képzési szakokat megjelölni, melyeket tartalmaz a jelen felhívás 1. sz. melléklete (ún. támogatott szakok) és amelyeknek a szükséges, pontszámítási alapot jelentő felvételi/érettségi tantárgyait a hallgató az előkészítő képzésben tanulja.
* A meghirdetett szakokhoz tartozó képzési területek (lásd jelen pályázati kiírás 1. sz. melléklete) keretszámaira a beérkezett pályázatok előértékelésének függvényében az Előértékelő Bizottság tesz előzetes javaslatot. Az Előértékelő Bizottság az egyes képzési területeken belül – szükség szerint – az azonos szakokra javasolható ösztöndíjak számát maximálhatja (például a műszaki képzési területen belül meghatározhatja, hogy legfeljebb mennyi előkészítős ösztöndíjat javasol pl. környezetmérnöki szakkal pályázók részére). Ez alól – alkalmazása esetén – kivételt jelentenek a szórvány magyar lakta területekről érkező pályázatok.
* Azok az előkészítő képzésben a 2017/2018-as tanévben ösztöndíjazott hallgatók, akik nem kerülnek felvételre a 2018. évi általános felsőoktatási felvételi eljárásban az egyik általuk megjelölt magyar állami ösztöndíjas alap- vagy osztatlan képzési szakra sem, a 2018/2019-es tanévben pályázati úton – a pályázat elnyerése esetén – további, legfeljebb egy tanév időtartamú előkészítő képzésben vehetnek majd részt, melynek 10 hónapja alatt újra ösztöndíjban részesülhetnek. A második előkészítős tanévre vonatkozó 2018. évi pályázat elbírálása a hallgató 2017/2018-as tanévi előkészítő képzésben folytatott évközi tanulmányi munkája, továbbá az előkészítő képzésben tanult tárgyak intézeti vizsgáinak/záróvizsgájának eredményei és a két szükséges érettségi/felvételi tárgyból Magyarországon letett érettségi vizsgák alapján történik, figyelembe véve a hallgatónak az előkészítő tanév végén mért magyar nyelvismereti szintjét.

***Amennyiben az elbírálás során a megadott előkészítős ösztöndíjas keretszám nem kerül teljes mértékben odaítélésre, akkor a fennmaradó előkészítős ösztöndíjas keretszám átcsoportosítható a 2017/2018-as tanévre a KKM magyarországi felsőoktatási előkészítő képzésében résztvevő horvát, román, szlovák és szerb állampolgárságú, illetve az ún. nyugati szórványból érkező magyar nemzetiségű személyek számára, valamint a második ösztöndíjas előkészítő tanévre meghirdetett pályázatokra.***

**A képzés leírása:**

A képzés várhatóan 2017. szeptember elején kezdődik. Az ösztöndíj 10 hónap időtartamra szól.

A képzés a magyar nyelvtudás szintjének meghatározása után kis csoportokban történik.

* A nem megfelelő magyar nyelvtudással rendelkező hallgatók egyéves intenzív magyar nyelvoktatásban és a második félévtől szakmai előkészítésben (felvételi/érettségi szaktárgyak tanulása, a megcélzott felsőoktatási szaktól függően 2 vagy 3 tantárgy) vesznek részt. Amennyiben a 2017/2018-as tanévben az előkészítő képzést sikeresen befejező ösztöndíjas hallgató a 2018. évi általános felvételi eljárásban az egyik általa megjelölt magyar állami ösztöndíjas alap-, vagy osztatlan képzési szakra sem kerül felvételre, akkor pályázhat egy újabb, a 2018/2019-es tanévre szóló előkészítő képzésre.
* A megfelelő magyar nyelvtudással rendelkező hallgatók a pályázatban meghirdetett szakokhoz meghatározott két tantárgyból egyéves felvételi/érettségi szaktárgyi előkészítésben részesülnek.
* A felsőoktatási előkészítő képzésben az ösztöndíjas hallgatónak a képzésre történő felvételi vizsgára kiválasztott szak felvételi tantárgyait kell tanulnia, azoknak a követelményeit kell teljesítenie.

Minden pályázó figyelmét felhívjuk arra, hogy egyes szakokhoz (képzésekhez) a felsőoktatási felvételi eljárásban a magyarországi felsőoktatási intézmények alkalmassági és/vagy gyakorlati vizsgákat követelnek meg. E szakok jegyzéke a [www.felvi.hu](http://www.felvi.hu) weboldalon a Felsőoktatási Felvételi tájékoztató elektronikus kiadvány legfontosabb táblázatai között található.

Az oktatáson való részvétel kötelező, ennek elmulasztása, valamint a KKM OR Kft. tanulmányi és vizsgaszabályzatának megszegése esetén a képzési szerződés és az ösztöndíjszerződés megszüntethető.

**Az ösztöndíj tartalma:**

* 25.000 Ft/hó ösztöndíj,
* ingyenes szaktárgyi és/vagy magyar nyelvi képzés
* ingyenes tankönyv ellátás,
* ingyenes kollégiumi elhelyezés (3 ágyas szobákban)

**A pályázót érintő költségek:**

* utazás költségei
* étkezés költségei
* személyes költségek
* utazási bérlet (tömegközlekedési eszközökön való utazáshoz)
* javasolt havi költőpénz (az étkezés és személyes költségek fedezésére): kb. 200–250 USD / hó
* tanulmányi vízum beszerzése az illetékes magyar külképviseleten

**Fizetendő díjak:**

* 2.000 Ft a kollégiumba való beköltözéskor,
* a magyarországi felsőoktatási intézménybe történő jelentkezéshez szükséges felvételi eljárási díj, ill. a magyarországi érettségi vizsgákra történő jelentkezés eljárási díjai, melyekről majd a [www.felvi.hu](http://www.felvi.hu) és [www.oktatas.hu](http://www.oktatas.hu) honlapokon lehet tájékozódni.

**A pályázat beadásának módja és határideje:**

**Pályázni a Külgazdasági és Külügyminisztérium elektronikus ÜGYFÉLKAPU felületén keresztül lehet:**

[**http://sao.bbi.hu**](http://sao.bbi.hu)

**1. Regisztráció**

A pályázónak a pályázati időszakban regisztrálnia kell a KKM ügyfélkapu rendszerében a <http://sao.bbi.hu/login/registration> weboldalon.

*A pályázó a regisztráció sikerességéről 1 napon belül visszaigazoló levelet kap a regisztrációkor megadott e-mail címére. Amennyiben ez a levél nem érkezik meg, kérjük, vegye fel a kapcsolatot Bencsik Balázs nemzetközi oktatási főkoordinátorral, e-mail címe:* *balazs.bencsik@mfa.gov.hu* *!*

**2. Pályázati adatlap kitöltése**

A sikeres regisztrációt követően jelentkezzen be a <http://sao.bbi.hu/login> oldalon a pályázati felületre.

A <https://sao.bbi.hu/palyazatok/kitoltes/bi-elokeszito-osztondij-palyazat-20172018-karpatalja>

pályázati oldalon töltse ki a pályázati adatlapot.

**3.** Az adatlap kitöltését követően a rendszer a pályázó adatait tartalmazó **PDF** típusú dokumentumot készít, **melyet a pályázó az ügyfélkapu felületén a nyomtatványai között talál.**

**4.** A pályázat csak akkor érvényes, ha a pályázó a **PDF file-t kinyomtatva és saját kezűleg aláírva postai úton, vagy személyesen benyújtja a kötelezően csatolandó mellékletekkel együtt** a megadott határidőig a megjelölt elérhetőségen.

**Az elektronikus adatlap a** [**http://sao.bbi.hu**](http://sao.bbi.hu) **felületen keresztüli internetes beküldési határideje 2017. június 27. éjjel 24.00 óra (közép-európai idő /CET/ szerint).**

**Az elektronikusan már benyújtott pályázati adatlap kinyomtatott és aláírt formájának, illetve a szükséges egyéb mellékleteknek személyes benyújtási és postai úton történő beérkezési határideje: 2017. június 30. 12.00 óra (közép-európai idő /CET/ szerint).**

A Külgazdasági és Külügyminisztériummal (Balassi Intézettel) korábban már kapcsolatba került hallgatók régi adataikkal is be tudnak majd lépni, ***nem szükséges az újbóli regisztráció***, illetve a rendszer képes értesíteni a felhasználót, ha már az adott e-mail cím – mint kommunikációs eszköz – már része a rendszernek. ***Csak a regisztrációt követő első belépés után tudják a megfelelő pályázati kategóriához tartozó pályázat elektronikus adatlapját kitölteni és elektronikus pályázati jelentkezésüket benyújtani.*** *Felmerülő probléma esetén forduljanak a megadott elérhetőségek valamelyikéhez!*

***Felhívjuk a figyelmet, hogy***

* ***a határidő minden esetben a beérkezés időpontját jelenti, és***
* ***a pályázat benyújtásával kapcsolatban hiánypótlásra nincs lehetőség!***

**A pályázatokat 1 példányban személyesen vagy ajánlott küldeményként postai úton az alábbi címen lehet leadni/eljuttatni:**

|  |
| --- |
| **"GENIUS" Jótékonysági Alapítvány,****Agora Információs Központ****Cím: Beregszász, Kossuth tér 6., Pf. 33.** |

Az Értékelő Bizottság a Beregszászi Agora Információs Központba határidő után beérkezett, illetve a formailag hibás, pontatlanul vagy olvashatatlanul benyújtott pályázatokat nem veszi figyelembe.

***Az alábbiakban felsorolt mellékleteket, igazolásokat csatolni kell az elektronikus Ügyfélkapu felületen beadott* pályázat kinyomtatott és aláírtPDF adatlap dokumentumához:**

* az úti okmány (útlevél vagy személyi igazolvány) egyszerű másolata
* az állandó lakóhelyet igazoló okmány egyszerű másolata
* a középiskola valamennyi osztálya bizonyítványának egyszerű másolata\*
* szülőföldi érettségi bizonyítvány egyszerű másolata\*
* a szülőföldön független vizsgaközpontban letett érettségi vizsgát bizonyító szertifikát és annak mellékletének (melyben az eredmény is fel van tüntetve) egyszerű másolata\*
* amennyiben van, a Magyarországon letett középszintű és/vagy emelt szintű érettségi oklevelének, bizonyítványának (törzslapjának) egyszerű másolata\*
* a magyar nemzetiség igazolása (E célra egyaránt alkalmas a Magyar igazolvány [az igazolvány számának és adatlapjának] másolata vagy a Magyar igazolványra vonatkozó igénylés másolata, illetve ezek hiányában minden olyan dokumentum, amelyből a nemzetiség hitelt érdemlően megállapítható.)

\*Az eredeti dokumentumok a benyújtáskor bemutatandók (postai jelentkezés esetében a dokumentum kibocsátója, vagy a középiskola, vagy közjegyző által hitelesített másolatot kell beküldeni). A 2017-ben érettségizők esetében az érettségi bizonyítvány másolatát utólag is el lehet küldeni (amennyiben a pályázat beadásakor még nem állna rendelkezésre). Ebben az esetben a középiskola igazolása (jogviszonyról és a 2017. évi érettségi vizsgán tervezett részvételről) a pályázat benyújtásakor csatolandó és a szülőföldi érettségi bizonyítvány másolatát és az utolsó tanévük bizonyítványának másolatát legkésőbb azok kézhezvételétől számított 8 munkanapon belül kell benyújtani.

**1. sz. melléklet**

**A magyar felsőoktatás 2018/2019-es tanévének alap- és osztatlan képzéseiben megjelenő várhatóan miniszteri ösztöndíjjal támogatott szakok (KKM-Balassi előkészítő képzésében 2017/2018-es tanév)**

**Felhívjuk a figyelmet arra, hogy az alábbi táblázatban szereplő szakok közül azokra lehet majd az előkésztő képzés folyamán a felvételi jelentkezést benyújtani, melyek a 2018/2019-es tanévre állami ösztöndíjas formában, nappali munkarenden meghirdetésre kerülnek!**

|  |  |  |  |
| --- | --- | --- | --- |
| **Képzési terület/****képzési szint** | **szak (a következő, 2018. szeptemberben induló tanévben)** | **Felvételi tantárgypárok KKM-Balassi előkészítő 2017/18-as tanévére** | **Felvételi-érettségi követelmények a 2018. évi felsőoktatási felvételire** |
| **agrár képzési terület** |
| alapképzés | **földmérő és földrendező mérnöki** | matematika és biológia vagy matematika és informatika vagy matematika és földrajz vagy biológia és informatika vagy informatika és földrajz vagy biológia és angol vagy matematika és fizika | 2 tantárgyat középszinten |
| alapképzés | **lótenyésztő, lovassport szervező agrármérnöki** | matematika és biológia vagy biológia és kémia vagy biológia és fizika vagy biológia és informatika vagy biológia és földrajz vagy biológia és angol | 2 tantárgyat középszinten |
| alapképzés | **mezőgazdasági és élelmiszeripari gépészmérnöki** | matematika és biológia vagy biológia és kémia vagy biológia és fizika vagy biológia és informatika vagy biológia és földrajz vagy biológia és angol | 2 tantárgyat középszinten |
| alapképzés | **tájrendező és kertépítő mérnöki** | matematika és biológia vagy biológia és kémia vagy biológia és fizika vagy biológia és informatika vagy biológia és földrajz vagy biológia és angol | 2 tantárgyat középszinten |
| alapképzés | **természetvédelmi mérnöki** | matematika és biológia vagy biológia és kémia vagy biológia és fizika vagy biológia és informatika vagy biológia és földrajz vagy biológia és angol | 2 tantárgyat középszinten |
| alapképzés | **vadgazda mérnöki** | matematika és biológia vagy biológia és kémia vagy biológia és fizika vagy biológia és informatika vagy biológia és földrajz vagy biológia és angol | 2 tantárgyat középszinten |
| alapképzés | **vidékfejlesztési agrármérnök** | matematika és biológia vagy biológia és kémia vagy biológia és fizika vagy biológia és informatika vagy biológia és földrajz vagy biológia és angol | 2 tantárgyat középszinten |
| osztatlan | **állatorvosi** | biológia és kémia vagy matematika és biológia | biológia (emelt szinten), kémia (emelt szinten) |
| osztatlan | **erdőmérnöki** | matematika és fizika | 1 tantárgyat emelt szinten és 1 tantárgyat középszinten |
| **bölcsészettudomány képzési terület** |
| alapképzés | **germanisztika [néderlandisztika]** | magyar és angol vagy történelem és angol | angol (emelt szinten) és 1 tantárgyat még középszinten |
| alapképzés | **germanisztika [skandinavisztika]** | magyar és angol vagy történelem és angol | angol (emelt szinten) és 1 tantárgyat még középszinten |
| alapképzés | **közösségszervezés (humánfejlesztés, kulturális közösségszervezés)** | magyar és angol vagy történelem és angol vagy matematika és történelem vagy angol és biológia vagy magyar és történelem | 1 tantárgyat emelt szinten és 1 tantárgyat középszinten |
| alapképzés | **néprajz** | magyar és történelem | 1 tantárgyat emelt szinten és 1 tantárgyat középszinten |
| alapképzés | **romológia** | magyar és angol vagy történelem és angol | angol és 1 tantárgy, 1 tárgyat emelt szinten, 1 tárgyat középszinten |
| alapképzés | **szabad bölcsészet** | magyar és angol vagy történelem és angol | angol és 1 tantárgy, 1 tárgyat emelt szinten, 1 tárgyat középszinten |
| **informatika képzési terület** |
| alapképzés | **programtervező informatikus** | matematika és informatika vagy matematika és fizika | matematika és 1 tantárgyat még középszinten |
| **műszaki képzési terület** |
| alapképzés | **anyagmérnöki** | matematika és biológia vagy matematika és fizika vagy matematika és informatika | matematika és 1 tantárgyat még középszinten |
| alapképzés | **biomérnöki** | matematika és biológia vagy matematika és fizika vagy matematika és informatika vagy matematika és kémia | matematika és 1 tantárgyat még középszinten |
| alapképzés | **energetikai mérnöki** | matematika és fizika | 1 tantárgyat emelt szinten és 1 tantárgyat középszinten |
| alapképzés | **építészmérnöki** | matematika és fizika | matematika és 1 tantárgyat még középszinten |
| alapképzés | **építőmérnöki** | matematika és fizika  | matematika és 1 tantárgyat még középszinten |
| alapképzés | **faipari mérnöki** | matematika és fizika vagy matematika és informatika vagy matematika és biológia | matematika és 1 tantárgyat még középszinten |
| alapképzés | **gépészmérnöki** | matematika és fizika vagy matematika és informatika | matematika és 1 tantárgyat még középszinten |
| alapképzés | **ipari termék- és formatervező mérnöki** | matematika és fizika vagy matematika és informatika | matematika és 1 tantárgyat még középszinten |
| alapképzés | **járműmérnöki** | matematika és fizika vagy matematika és informatika | matematika és 1 tantárgyat még középszinten |
| alapképzés | **könnyűipari mérnöki** | matematika és fizika vagy matematika és informatika | matematika és 1 tantárgyat még középszinten |
| alapképzés | **környezetmérnöki** | matematika és fizika vagy matematika és informatika vagy matematika és biológia | matematika és 1 tantárgyat még középszinten |
| alapképzés | **közlekedésmérnöki** | matematika és fizika vagy matematika és informatika | matematika és 1 tantárgyat még középszinten |
| alapképzés | **logisztikai mérnöki** | matematika és fizika vagy matematika és informatika | matematika és 1 tantárgyat még középszinten |
| alapképzés | **mechatronikai mérnöki** | matematika és fizika vagy matematika és informatika | matematika és 1 tantárgyat még középszinten |
| alapképzés | **molekuláris bionika mérnöki** | matematika és fizika vagy matematika és informatika vagy matematika és biológia | matematika és 1 tantárgyat még középszinten |
| alapképzés | **műszaki földtudományi** | matematika és fizika vagy matematika és informatika vagy matematika és földrajz | matematika és 1 tantárgyat még középszinten |
| alapképzés | **műszaki menedzser** | matematika és fizika vagy matematika és informatika vagy matematika és történelem | matematika és 1 tantárgyat még középszinten |
| alapképzés | **műszaki szakoktató** | matematika és fizika vagy matematika és informatika | matematika és 1 tantárgyat még középszinten |
| alapképzés | **vegyészmérnöki** | matematika és fizika vagy matematika és informatika vagy matematika és kémia | matematika és 1 tantárgyat még középszinten |
| alapképzés | **villamosmérnöki** | matematika és fizika vagy matematika és informatika | matematika és 1 tantárgyat még középszinten |
| osztatlan | **építészmérnöki** | matematika és fizika vagy matematika és történelem | 1 tantárgyat emelt szinten és 1 tantárgyat középszinten |
| **orvos- és egészségtudomány képzési terület** |
| alapképzés | **ápolás és betegellátás [dietetikus]** | biológia és kémia vagy biológia és fizika vagy biológia és informatika vagy biológia és magyar vagy fizika és informatika vagy kémia és informatika vagy magyar és informatika vagy biológia és angol | 2 tantárgyat középszinten |
| alapképzés | **ápolás és betegellátás [gyógytornász]** | biológia és kémia vagy biológia és fizika vagy biológia és informatika vagy biológia és magyar vagy fizika és informatika vagy kémia és informatika vagy magyar és informatika vagy biológia és angol | 2 tantárgyat középszinten |
| alapképzés | **egészségügyi gondozás és prevenció [dentálhigiénikus]** | biológia és kémia vagy biológia és fizika vagy biológia és informatika vagy biológia és magyar vagy fizika és informatika vagy kémia és informatika vagy magyar és informatika vagy biológia és angol | 2 tantárgyat közép szinten |
| alapképzés | **orvosi diagnosztikai analitikus** | biológia és kémia vagy biológia és fizika vagy biológia és informatika vagy biológia és magyar vagy fizika és informatika vagy kémia és informatika vagy magyar és informatika vagy biológia és angol | 2 tantárgyat középszinten |
| osztatlan | **általános orvos** | biológia és kémia vagy biológia és fizika | biológia (emelt szinten) és 1 tantárgyat még emelt szinten |
| osztatlan | **fogorvos** | biológia és kémia vagy biológia és fizika | biológia (emelt szinten) és 1 tantárgyat még emelt szinten |
| osztatlan | **gyógyszerész** | biológia és kémia vagy biológia és fizika | biológia (emelt szinten) és 1 tantárgyat még emelt szinten |
| **pedagógusképzés képzési terület** |
| alapképzés | **gyógypedagógia**[értelmileg akadályozottak pedagógiája] [tanulásban akadályozottak pedagógiája] [hallássérültek pedagógiája] [logopédia] [látássérültek pedagógiája] [szomatopedagógia] [pszichopedagógia] [autizmus spektrum pedagógiája] | biológia és magyar | magyar és biológia középszinten |
| alapképzés | **konduktor** | biológia és magyar vagy magyar és történelem vagy magyar és angol vagy matematika és magyar | magyar és még 1 tantárgyat középszinten |
| **sporttudomány képzési terület** |
| alapképzés | **edző** | testnevelés és biológia | gyakorlati |
| **társadalomtudomány képzési terület** |
| alapképzés | **informatikus könyvtáros** | magyar és angol vagy magyar és történelem vagy matematika és magyar vagy matematika és történelem vagy matematika és angol vagy történelem és angol vagy matematika és informatika | 1 tantárgyat emelt szinten és 1 tantárgyat középszinten |
| alapképzés | **kommunikáció és médiatudomány** | magyar és angol vagy magyar és történelem vagy matematika és magyar vagy matematika és történelem vagy matematika és angol vagy történelem és angol | 1 tantárgyat emelt szinten és 1 tantárgyat középszinten |
| alapképzés | **politikatudomány** | magyar és angol vagy magyar és történelem vagy matematika és magyar vagy matematika és történelem vagy matematika és angol vagy történelem és angol | 1 tantárgyat emelt szinten és 1 tantárgyat középszinten |
| alapképzés | **szociológia** | magyar és angol vagy magyar és történelem vagy matematika és magyar vagy matematika és történelem vagy matematika és angol vagy történelem és angol | 1 tantárgyat emelt szinten és 1 tantárgyat középszinten |

Az egyetemi előkészítő képzésre a hitéleti képzési terület, a közigazgatási, rendészeti és katonai képzési terület és a jogi képzési terület alapképzési szakjai nem támogatottak.

A művészet és művészetközvetítés képzési terület állami ösztöndíjas, nappali tagozatos képzési formában meghirdetett szakjai (2018-as felvételi eljárásban) KIZÁRÓLAG másodlagos szakként – a többi képzési területek közé tartozó másik olyan szak mellett, melyen a KKM-Balassi Intézet előkészítő képzést nyújt – pályázhatók a felsőoktatási előkészítő képzésre.

A lista már tartalmazza az Oktatási Hivatal részéről 2017. január 31-ig megjelent hivatalos Kiegészítő Tájékoztató információit (meghirdetéseit, ill. törléseit).

**2. sz. melléklet**

A **KKM** által

 a magyarországi felsőoktatási előkészítő képzésében történő ösztöndíjas részvételre ***ukrán*** állampolgárságú, ***magyar*** nemzetiségű hallgatók számára a 2016/2017-es tanévre meghirdetett pályázat

ELBÍRÁLÁSI PONTRENDSZERE

A felsőoktatási előkészítő képzésre a 2017/2018-as tanévre nincs kötelező felvételi vizsga. KKM felvételi vizsgát szervez a pályázók számára, annak letétele azonban nem kötelező. A pályázatok előértékeléséhez a jelentkezők rangsorolását a KKM az alábbi szempontrendszer szerint végzi.

A jelentkezők

a1) a szülőföldön letett (középiskolát lezáró) érettségi vizsgák átlageredménye és

a2) KKM-Balassi Intézet felsőoktatási előkészítő képzésében majdan tanulandó tantárgyakból a tantárgy utolsó két tanult évének középiskolai eredménye, és

a3) KMM-Balassi Intézet felsőoktatási előkészítő képzésében majdan tanulandó tantárgyakból a szülőföldön független vizsgaközpontban, vagy magyarországi közép- vagy emelt szinten letett érettségi vizsgák eredménye alapján

**vagy**

b) a KKM felsőoktatási előkészítő képzésében majdan tanulandó tantárgyakból a letett felvételi vizsga eredménye alapján kerülnek rangsorolásra.

A jelentkezők pontszámát a szülőföldön letett érettségi átlageredménye és a tanulandó tantárgyak szülőföldi középiskolai év végi eredményei vagy a KKM felvételi vizsgáján elért pontszám adja.

Abban az esetben, ha a pályázó nem vesz részt a KKM felvételi vizsgáján, a felvételi tárgyakból letett szülőföldi független vizsgaközpontos érettségi, valamint a magyarországi érettségi vizsga plusz pontokat jelent. Egy tárgynál csak egyféle érettségi eredménnyel lehet pályázni, azaz egy tantárgy esetében nem lehet külön pontot kapni egy független tesztközpontos és egy magyarországi közép- vagy emelt szintű érettségi vizsgáért. Ha a hallgató ugyanabból a tárgyból rendelkezik szülőföldi tesztközpontos és magyarországi közép- vagy emelt szintű vizsgaeredménnyel, automatikusan a jelentkező számára legkedvezőbb pontszámot vesszük figyelembe.

Ha a jelentkező a KKM felsőoktatási előkészítő képzésében tanulandó tantárgyból nem rendelkezik szülőföldi független vizsgaközpontos érettségi vagy magyarországi érettségi vizsgával, de más tantárgyból tett ilyen vizsgát, akkor az alábbi táblázatban foglaltak szerint más tantárgy érettségi eredménye beszámítandó, az arra adott plusz pontokat a diáknak meg kell kapnia. Ha a pályázó több tantárgyból rendelkezik a képzéshez beszámítható érettségi vizsgával, akkor a jelentkező számára legkedvezőbb eredményt kell figyelembe venni.

Tantárgyak helyettesíthetősége

|  |  |
| --- | --- |
| **A KKM- Balassi Intézetben tanulandó tantárgy** | **Érettségi vizsga figyelembe vehető az alábbi tárgyakból** |
| fizika | matematika, kémia, informatika |
| informatika | fizika, matematika |
| kémia | fizika, biológia, matematika |
| biológia | kémia, fizika |
| földrajz | matematika, fizika, kémia, biológia |
| történelem | magyar nyelv és irodalom |
| magyar nyelv és irodalom | történelem |

Egy érettségi tantárgyért csak egyszer adható plusz pont. Nincs tehát olyan lehetőség, hogy például valaki biológia és kémia tantárgyakra jelentkezik, és a biológia érettségi vizsgájáért mint biológia, majd, mint kémiát helyettesítő tantárgyért is plusz pontot kapjon.

Pontszámítási módszerek:

**(a)** szülőföldi érettségi, szülőföldi középiskolai eredmény, valamint magyarországi érettségi eredmény alapján: 30+40 +30 = **100** pont:

**a1) Szülőföldön letett érettségi vizsgák** átlageredménye: **maximum 30 pont**

**a2) Szülőföldi középiskolai év végi eredmény a felvételi tárgyakból:** 1. tárgy: maximum 20 pont, 2. tárgy: maximum 20 pont, **összesen: maximum 40 pont**

**a3) Szülőföldön, független vizsgaközpontban vagy Magyarországon letett érettségi vizsgák eredménye**: 1. tárgy: maximum 15 pont, 2. tárgy: maximum 15 pont; **összesen: maximum 30 pont**

**vagy**

**(b)** intézeti felvételi vizsga eredménye alapján: **100** pont:

**b1) A KKM-ben letett felvételi vizsga eredménye:** 1. tárgy: maximum 50 pont,

**b2)** **A KKM-ben letett felvételi vizsga eredménye:** 2. tárgy: maximum 50 pont

Azon pályázóknál, akik részt vesznek a KKM felvételi vizsgáján, meghatározzuk a felvételi pontszámot. Ezekben az esetekben is kiszámítjuk a szülőföldi középiskolai eredmény és az érettségi vizsga, valamint az esetlegesen szülőföldön, független vizsgaközpontban vagy Magyarországon letett érettségi vizsgák eredménye alapján megszerzett tanulmányi pontszámot. A két eredmény közül a diák számára kedvezőbbet vesszük figyelembe.

**Táblázatok:**

1. **Szülőföldi érettségi átlageredmény**

|  |  |  |
| --- | --- | --- |
| **Szülőföldi érettségi vizsgák átlaga** | **Érettségi vizsga átlageredménye** | **Pontszám** |
| 4,76 – 5,00 | 30 pont |
| 4,51 – 4,75 | 27 pont |
| 4,26 – 4,50 | 24 pont |
| 4,01 – 4,25 | 21 pont |
| 3,76 – 4,00 | 18 pont |
| 3,51 – 3,75 | 15 pont |
| 3,26 – 3,50 | 12 pont |
| 3,01 – 3,25 | 9 pont |
| 2,51 – 3,00 | 6 pont |
| 2,00 – 2,50 | 3 pont |
| 1,99 alatt | 0 pont |

1. **Szülőföldi középiskolai eredmény a felvételi tárgyakból** (2 tantárgy szükséges) **max. 40 pont**

A felvételi tantárgypár utolsó két, középiskolai év végi eredménye (az adott tantárgy utolsó két év végi eredménye)

1. felvételi tantárgy: utolsó tanult év, év végi érdemjegyének kétszerese

 utolsó előtti tanult év, év végi érdemjegyének kétszerese

 max. 20 pont

2. felvételi tantárgy: utolsó tanult év, év végi érdemjegyének kétszerese

 utolsó előtti tanult év, év végi érdemjegyének kétszerese

 max. 20 pont

Abban az esetben, ha a pályázó a tantárgyat csak egy évig tanulta (például az informatikát), akkor az év végi eredménye kétszerezésre kerül.

Az ukrajnai és a magyarországi osztályozási rendszer különbségéből fakadóan az alábbi megfeleltetési táblázat kerül alkalmazásra az 1. és 2. pontkategória tekintetében:

|  |  |
| --- | --- |
| **Érdemjegy Ukrajnában** | **Érdemjegy Magyarországon** |
| 10-12 | 5 |
| 8-9 | 4 |
| 6-7 | 3 |
| 4-5 | 2 |
| 3 és alatta | 1 (nem felelt meg) |

1. **Szülőföldi független vizsgaközpontban tett érettségi eredménye a felvételi tárgyakból max. 2x15~~=~~ 30 pont**

Az alábbi táblázat egy felvételi tantárgyhoz tartozó pontszámot mutatja.

|  |  |  |
| --- | --- | --- |
| Vizsga típusa és szintje: | **Érettségi vizsga pontszáma:** | **Pontszám:** |
| **Ukrajnai független vizsgaközpontban (tesztközpontban) letett érettségi egy tantárgyból** | 180-200 pont | 15 pont |
| 160-179 pont | 13 pont |
| 155-159 pont | 12 pont |
| 150-154 pont | 10 pont |
| 145-149 pont | 9 pont |
| 140-144 pont | 8 pont |
| 135-139 pont | 6 pont |
| 130-134 pont | 5 pont |
| 124-129 pont | 3 pont |
| 120-123 pont | 2 pont |